Fiji deltok under Sommer-OL 2016 i Rio de Janeiro, Brasil i perioden 5. – 21. august 2016. Fijis fotballandslag kvalifiserte seg for Sommer-OL 2016 ved å vinne kvalifiseringsfinalen ved Stillehavets fotballturnering 2015 i Papua Ny-Guinea. Også rugbylaget ble kvalifisert. Fijis tropp besto av 53 utøvere som deltok i ti ulike idrettsgrener. Rugbyspilleren Osea Kolinisau var landets flaggbærer under åpningsseremonien.